***Mot veggen*** (original tittel *Gegen die Wand*) er den fjerde spillefilmen av den tyrkisk-tyske regissøren Fatih Akın og vinner av Gullbjørnen for 2004. Filmen skildrer kjærlighetsforholdet mellom to tyskere av tyrkisk opprinnelse, som inngår et skinnekteskap for å komme hennes foreldres moralforestillinger i møte.

Filmen er første del i Akıns planlagte trilogi «Liebe, Tod und Teufel» (kjærlighet, død og djevel), og ble fulgt opp med *På den andre siden* i 2007.

Handling
--------

Filmen begynner i Hamburg. «Cahit», en 40 år gammel alkoholisert tyrkisk innvandrer, kjører inn i en vegg. Mens han ligger på sykehus blir han kjent med «Sibel», som også har forsøkt å ta sitt liv. «Sibel» er en ung tyrkisk kvinne som gjør opprør mot sine tradisjonelle foreldre. Hun vil leve sitt eget liv, og sier «jeg vil leve, jeg vil danse, jeg vil knulle — og ikke bare med én type». For å oppnå denne uavhengigheten fra sin strenge far og dominante bror ønsker hun å inngå et skinnekteskap. Cahit, som har lagt sitt tyrkiske morsmål til side, reagerer sensitivt på alle spørsmål om sin bakgrunn og tjener til livets opphold ved å samle tomflasker. Han går etter noe tøven med på dette. I begynnelsen ser han udelaktig på mens Sibel etter bryllupet fører et bekymringsløst og løssluppent liv. Men etterhvert blir det klart for ham at han føler mer for Sibel, og at han elsker henne. Hans besettelse for henne går så langt at han i affekt dreper en av Sibels tidligere one-night-stand. I tiden etter blir Sibel, som nå selv har forelsket seg i Cahit, utstøtt av sin familie. Hun lover å vente på Cahit, og reiser til sin kusine i Istanbul. Der bryter hun fullstendig sammen og går under i sin sorg. Da Cahit etter å ha blitt løslatt fra fengselet vil oppsøke henne, har hun fått orden på livet igjen, en ny kjæreste og en datter. Etter to felles dager skilles Sibels og Cahits veier, da Sibel ikke kan eller vil følge Cahit til hans fødeby Mersin.

Medvirkende
-----------

* Birol Ünel: Cahit Tomruk
* Sibel Kekilli: Sibel Güner
* Catrin Striebeck: Maren
* Güven Kıraç: Seref
* Meltem Cumbul: Selma
* Hermann Lause: Dr. Schiller

Utmerkelser
-----------

Filmen mottok Gullbjørnen ved filmfestivalen i Berlin i 2004 og tallrike andre utmerkelser, bl.a.

* FIPRESCI-prisen
* 5 Lola-priser, for beste film, beste regi, beste kvinnelige hovedrolleinnehaver, beste mannlige hovedrolleinnehaver og beste foto
* Den europeiske filmprisen 2004, for beste film og publikumsprisen for beste regi
* Den spanske filmprisen Goya for beste europeiske film 2005

Eksterne lenker
---------------

* Offisielt nettsted Rediger på Wikidata
* (en) *Mot veggen* på Internet Movie Database Rediger på Wikidata

* (no) *Mot veggen* hos Filmfront Rediger på Wikidata

* (sv) *Mot veggen* i Svensk Filmdatabas Rediger på Wikidata

* (da) *Mot veggen* i Danmark Nationale Filminstitut Rediger på Wikidata

* (en) *Mot veggen* på AllMovie Rediger på Wikidata

* (fr) *Mot veggen* på Allociné Rediger på Wikidata

* (nl) *Mot veggen* på MovieMeter Rediger på Wikidata

* (de) *Mot veggen* på filmportal.de Rediger på Wikidata

* (en) *Mot veggen* på Turner Classic Movies Rediger på Wikidata

* (en) *Mot veggen* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data) **·** SUDOC
 |